25 ലക്ഷം കൈമാറിയത് സുധാകരന്റെ സാന്നിധ്യത്തില് കെ സുധാകരന് മോന്സന്റെ തട്ടിപ്പിന് സഹായിച്ചെന്ന് പരാതി കൊച്ചി: മോന്സന് മാവുങ്കലിന്റെ സാമ്ബത്തിക തട്ടിപ്പ് കേസില് കെപിസിസി പ്രസിഡന്റ് കെ സുധാകരന് എംപിക്കെതിരെ ഗുരുതരാരോപണം. സുധാകരന്റെ സാന്നിധ്യത്തിലാണ് മോന്സന് മാവുങ്കലിന് 25 ലക്ഷം രൂപ കൈമാറിയതെന്ന് പരാതിക്കാര് ക്രൈംബ്രാഞ്ചിനെ രേഖാമൂലം അറിയിച്ചു. 2018 നവംബര് 22 ന് ഉച്ചയ്ക്ക് രണ്ടുമണിക്ക് മോന്സന്റെ കലൂരുളള വീട്ടില്വെച്ച് കെ സുധാകരന്റെ സാന്നിധ്യത്തില് 25 ലക്ഷം രൂപ കൈമാറിയെന്നാണ് പരാതിക്കാര് ക്രൈംബ്രാഞ്ചിനെ അറിയിച്ചിരിക്കുന്നത്. വിദേശത്ത് നിന്നെത്തിയ കോടികള് കയ്യില് കിട്ടാന് ദില്ലിയിലെ ഗുപ്ത അസോസിയേറ്റ്സിന് അടിയന്തരമായി 25 ലക്ഷം രൂപ വേണമെന്ന് മോന്സന് മാവുങ്കല് ആവശ്യപ്പെട്ടു. സുധാകരന്റെ ഇടപെടലില് പാര്ലമെന്റിലെ പബ്ളിക് ഫിനാന്സ് കമ്മിറ്റിയെക്കൊണ്ട് ഒപ്പിടുവിച്ച് പണംവിടുവിക്കുമെന്നും സംശയമുണ്ടെങ്കില് തന്റെ വീട്ടിലേക്ക് വന്നാല് മതിയെന്നും മോന്സന് അറിയിച്ചു. നവംബര് 22ന് കലൂരിലെ വീട്ടില്വെച്ച് സുധാകരന്റെ സാന്നിധ്യത്തില് ദില്ലിലിലെ കാര്യങ്ങള് സംസാരിച്ചെന്നും ഇതിന് തുടര്ച്ചയായി 25 ലക്ഷ രൂപ കൈമാറിയെന്നുമാണ് പരാതിയിലുളളത്. കെ സുധാകരന് എംപി എന്നാണ് ഇവരുടെ പരാതിയില് ഉളളതെങ്കിലും 2018 ല് സംഭവം നടക്കുമ്ബോള് സുധാകരന് എംപിയായിരുന്നില്ല. ഈ പണം കൈമാറ്റവും ക്രൈംബ്രാഞ്ചിന്റെ അന്വേഷണ പരിധിയിലുണ്ട്. കെ സുധാകരനും മോന്സന് മാവുങ്കലുമായുളള ബന്ധം സൂചിപ്പിക്കുന്ന ചിത്രങ്ങളും ഇതിനിടെ പുറത്തുവന്നു. എന്നാല് പ്രവാസി സംഘടനയുടെ ഭാരവാഹി എന്ന നിലയിലാണ് മോന്സനെ പരിചയപ്പെട്ടതെന്ന് സുധാകരനൊപ്പം ചിത്രത്തിലുളള മുന് ചീഫ് സെക്രട്ടറി ജിജി തോംസണ് പറഞ്ഞു. മന്ത്രി റോഷി അഗസ്റ്റിന്, മുന്മന്ത്രി വി എസ് സുനില് കുമാര് തുടങ്ങവര്ക്കൊപ്പമുളള മോന്സന്റെ ചിത്രങ്ങളും പുറത്തുവന്നിട്ടുണ്ട്. ഉന്നത പൊലീസ് ഉദ്യോഗസ്ഥരുമായും മോന്സന് അടുത്ത ബന്ധങ്ങളുണ്ട്. ഈ അടുപ്പമാണ് കോടികളുടെ സാമ്ബത്തിക തട്ടിപ്പിന് മോന്സന് മറയാക്കിയത്. ഉന്നത ബന്ധങ്ങള് തനിക്കെതിരായ കേസ് അട്ടിമറിക്കാനും പ്രതി ഉപയോഗിച്ചു. മോന്സന് മാവുങ്കലിനെതിരെ ബിസിനസ് ഗ്രൂപ്പ് നല്കിയ ആറ് കോടിയുടെ തട്ടിപ്പ് കേസില് അന്വേഷണം ആലപ്പുഴ ക്രൈംബ്രാഞ്ചിന് കൈമാറിയത് റദ്ദാക്കാന് ആവശ്യപ്പെട്ട് പൊലീസ് ആസ്ഥാനത്തെ എഐജിയ്ക്കായി ഐജി ലക്ഷ്മണ മെയില് അയച്ചു. ടിപ്പു സുല്ത്താന്റെ സിംഹാസനം, മെയ്ഡ് ഇന് ചേര്ത്തല കോടികളുടെ തട്ടിപ്പ് നടത്തിയ യൂട്യൂബര് പിടിയില് പിന്നാലെ അന്നത്തെ ഡിജിപി ലോക്നാഥ് ബെഹ്റ അന്വേഷണം മോന്സന് മാവുങ്കല് ആവശ്യപ്പെട്ട ചേര്ത്തല സിഐയ്ക്ക് നല്കി ഉത്തരവിറക്കി. എന്നാല് പണം നഷ്ടമായവരുടെ എതിര്പ്പും ഇന്റലിജന്സ് റിപ്പോര്ട്ടും പരിഗണിച്ച് ഈ നീക്കം തടയപ്പെട്ടു. ചേര്ത്തലയിലെ ഈ സിഐ മോന്സന് മാവുങ്കലിന്റെ മകളുടെ വിവാഹ നിശ്ചയച്ചടങ്ങില് പങ്കെടുക്കുന്ന ഫോട്ടോയും പുറത്തുവന്നിട്ടുണ്ട്. ക്രൈംബ്രാഞ്ച് അറസ്റ്റിന് തൊട്ട് മുന്പായിരുന്നു ഇത്. മുന് ഡിഐജി എസ് സുരേന്ദ്രന് മോന്സനുമായുള്ള അടുപ്പത്തിന്റെ ദൃശ്യങ്ങളും ക്രൈംബ്രാഞ്ചിന് ലഭിച്ചു. ഫോട്ടോയില് കെ സുധാകരന്, സിംഹാസനത്തില് ബെഹ്റ,വാളേന്തി എഡിജിപി,പുരാവസ്തു തട്ടിപ്പ് പ്രതിക്ക് ഉന്നത ബന്ധങ്ങള്